董事長

董事長係公司管理職位，係董事會阿頭，亦係公司阿頭。董事長都係位階最高嘅董事，由董事會選出，代表董事會領導全公司。

名稱 
董事長有時候因為英文名稱「Chairman of the Board」被翻譯成董事會主席或者董事局主席，有時直接啲叫「老闆」或者「老細」。粵語通常叫行政總裁，普通話叫首席執行官或執行長。
董事長喺日本同韓國被稱為會長，正式職稱分別為「取締役會長」()同「理事會會長」()。

產生 
有限公司可以冇董事長，都唔一定有董事會，但至少需從股東選出一席董事對外代表公司；
股份有限公司必須有董事會，至少要設三席董事。董事長由董事會以全體董事過半數同意選舉產生。

權限 
直接上級：董事會、股東
下屬崗位：執行長
崗位性質：係公司嘅法人代表同重大事項嘅決策人

基本職務 
一般情況下，董事長對內為股東大會、董事會及常務董事會嘅最高負責人，對外代表公司，係公司「所有權」嘅代表，類似古代君主嘅概念，係咪係公司虛位元首或握有實權，要依據各家企業嘅實際情況而定。根據中華民國公司法，董事會由董事長召集，如要召開非例行性嘅股東大會，一般都只可以由董事長召集。

有實權嘅董事長可以代表董事會，挑選人才任命為公司嘅總裁／總經理或執行長，等於係委託公司嘅「經營權」畀專業經理人。

其他職權 
如果公司內設有總裁／總經理或執行長等「最高責任者」職位，基本上都係由董事長任命嘅，理論上董事長都可以隨時解除佢哋嘅職務；唔單只係咁，董事長可以隨時解除任何員工嘅職務，除咗董事同監事，因為董事同監事唔係公司僱員，而係公司嘅主人同仲裁人。

一位強大嘅董事長，可能擁有一家公司內真正嘅生殺大權，呢種大權有時候來自佢掌握嘅多數股份，有時候來自佢嘅人脈資源，或者來自佢早年積累嘅威信，如果係咁，董事會只不過係佢嘅傀儡，總裁／總經理同執行長都必須向佢交代。

但事實上，部分公司嘅董事長只係一種榮譽性職務，就似君主立憲制下嘅皇室或係「虛位元首」一樣，擁有無比尊榮嘅地位，但從來唔講有份量嘅嘢，喺公司內嘅實質地位並非舉足輕重。尤其係資產特別巨大、股權特別分散嘅公司，各大股東及行政人員嘅關係非常複雜，董事長只係一個德高望重、用來維持局面嘅職位嗻，除咗召開董事會外，冇任何實質上嘅權力，喺呢個情況，主要權力集中喺總裁或執行長身上。

不過都有好多公司嘅創辦人會擔任董事長兼總經理／總裁或董事長兼執行長，將大權獨攬於一身。喺台灣，董事長係公司三長之首，另二為執行長、財務長或營運長。喺香港，董事長兼任公司執行董事者稱為執行主席 (Executive Chairman)，擔任公司非執行董事則稱為非執行主席 (Non-executive Chairman)。喺日本，如果董事長同時係公司嘅法人代表，擔任代表董事，被稱為代表取締役會長 ()，喺韓國則被稱為代表理事會長 ()。

冇董事會嘅中小企業 
喺日韓企業當中，President等同社長職稱，且日韓中小企業唔一定設有會長同董事會，所以President喺日韓有可能係指中小企業負責人。當President作為公司負責人職稱使用時，則General Manager就會成為總經理嘅英文職稱，簡稱GM。

各國中小企業或者新創立嘅公司，都唔一定有董事會，企業「所有權」同「經營權」集中喺創辦人或者負責人一人身上，呢個時候President職稱就代表公司實際負責人。呢個都係造成中文裡President成日誤譯為「董事長」，搞到同總裁、總經理職位嘅名混淆嘅原因之一。

喺台灣中小企業中，公司負責人係由股東推派出至少一位董事，但都唔一定設有董事會或董事長。所以好多台灣中小企業實際負責人同日韓中小企業一樣係President。但民眾普遍慣稱公司負責人為「董事長」，因此成日出現President誤翻譯為董事長嘅情形。

相關文章 
董事會
副董事長
股東大會

類:公司決策層